# **UAB „PLUNGĖS ŠILUMOS TINKLAI“**

# **2017 METINIS PRANEŠIMAS**

2018 m. kovo 15 d.

## 1. AKCIJOS IR AKCININKAI

UAB „Plungės šilumos tinklai“ įsteigta 1998 m. rugsėjo 15 d. Bendrovės įstatinis kapitalas 2017 m. gruodžio 31 d. 1.664.037 eurų Pagrindinis akcininkas yra Plungės rajono savivaldybės administracija. Nominali akcijos vertė 2,90 eurų 2017 m. gruodžio 31 d. bendrovė savo akcijų neturėjo. Per metus privačių akcininkų struktūra nepakito.

Bendrovė dukterinių bendrovių, filialų ir atstovybių neturi. Kitų bendrovių akcijų bendrovė nėra įsigijusi

Pagrindinė Bendrovės veikla registruota įstatuose – šilumos vartotojų centralizuotas aprūpinimas tiekima šiluma ir karštu vandeniu (EVRK 2 red. garo tiekimas ir oro kondicionavimas). Kita bendrovės veikla šildymo ir karšto vandens sistemų priežiūra.

2017 m. balandžio 28 d. įvykęs akcininkų susirinkimas patvirtino 2016 m. bendrovės audituotą metinių finansinių ataskaitų rinkinį, pelno (nuostolių) paskirstymą.

2017 m. lapkričio 3 d. įvykęs akcininkų susirinkimas nusprendė skelbti pakartotiną apklausą ir parinkti audito įmonę pasiūliusią mažiausią kainą, nes pirminėje apklausoje parenkant audito įmonę buvo gautas tik vienas pasiūlymas, kurio pateikimo terminas pavėluotas.

2017 m. gruodžio 1 d. akcininkų susirinkimas įvyko dėl paskolos 300 tūkst. eurų apyvartinėms lėšoms.

## 2. BENDROVĖS VALDYMO STRUKTŪRA

Bendrovės valdymo modelis: visuotinis akcininkų susirinkimas ir vienasmenis valdymo organas – bendrovės vadovas. Bendrovėje sudarytas kolegialus priežiūros organas – valdyba. 2017 metais įvyko 7 valdybos posėdžiai. Posėdžiuose svarstyti: bendrovės 2016 m. finansinių ataskaitų ir pelno paskirstymas, bendrovės veikloje naudojamo turto atstatymui būtinos investicijos, patvirtintas bendrovės mažos vertės pirkimų tvarkos aprašas, finansinių ataskaitų už 2017-2019 m. atlikimui parinkta audito įmonė, nagrinėtas naujos darbo sistemos projektas bei patvirtinta bendrovės vadovų darbo užmokesčio tvarka, svarstytos galimybės dėl paskolos apyvartinėms lėšoms ir kiti bendrovei aktualūs finansiniai ir ūkiniai klausimai.

**3. RINKOS APŽVALGA**

Bendrovė eksploatuoja 3 centralizuotas šilumos tiekimos sistemas, kuriose realizuojama daugiau kaip po 10 GWh šilumos per metus - tai V. Mačernio gatvės katilinė, Lentpjūvės gatvės katilinė ir kitos katilinės (Vėjo, Žemaičių Kalvarijos, Alsėdžių seniunija, Žemaičių Kalvarijos ambulatorijos, Alsėdžių gimnazija, Kulių, Stalgėnų, Šateikių, Stanelių, Prūsalių, Platelių ir Gegrėnų katilinės). Visos kaimo katilinės yra sezoninės. Bendrovė disponuoja pakankamais šilumos gamybos pajėgumais visam vartotojų poreikiui.

Įmonė atlieka 144 daugiabučių namų šildymo ir karšto vandens sistemų priežiūrą pagal Plungės rajono savivaldybės tarybos 2010 m. balandžio 29 d. sprendimą Nr.T1-74.

Katilinėse pagaminta šiluma vartotojams perduodama termofikacinio vandens tinklais. Bendras tinklų ilgis - 26,3 km., iš kurių 1,0 km. nešildymo sezono metu neeksploatuojami, t.y. kaimo vietovėse esantys tinklai.

Metų pabaigoje vartotojų skaičius 5741, o bendras šildomas plotas – 410 tūkst. kv. metrų . Šilumos gamybą riboja šilumos suvartojimas. Pastatų suvartojamą šilumos energijos kiekio pokyčiams įtakos turi vidutinė lauko oro temperatūra, todėl norint palyginti skirtingų laikotarpių šilumos sąnaudas būtina apskaičiuoti dienolaipsnius. Palyginumui 2017 m. apskaičiuota – 3321,17 DNL, o 2012 m. – 3562,28 DNL (apskaičiuojami kaip šildymo sezono trukmės ir vidutinių lauko ir patalpos temperatūrų skirtumo sandauga). Dienolaipsnis parodo tam tikro periodo ilgumą ir šaltumą. 2017 m. 6,8 proc. dienolaipsnių paskaičiuota mažiau nei 2012 m.– todėl mažėja šilumos pardavimai.

Kita priežastis mažinanti šilumos kiekio suvartojimą yra namų renovacija. Per analizuojamą laikotarpį atnaujinti (modernizuoti) 43 daugiabučiai namai kas sudaro 67,2 tūkst. m2 šildomo ploto (bendras daugiabučių gyvenamųjų namų šildomas plotas 277,8 tūkst. m2), renovuojami ir kiti visuomeniniai pastatai.

Viena didžiausių ir seniausių problemų, užkertanti kelią ekonomiškam šilumos energijos vartojimui, išlieka nesprendžiama – t.y. prasta daugiabučių gyvenamųjų namų kokybė, lemianti ženkliai didesnes gyventojų išlaidas šilumos energija. Nors visiems miesto gyventojams nustatoma vienoda šilumos kaina, išlaidos šilumos energijai skiriasi - senos statybos daugiabučių namų gyventojai už šilumą yra priversti mokėti 2-3 kartus daugiau nei renovuotuose. Šilumos suvartojimas ir renovacija nėra šilumos tiekėjų rūpestis, bet kelia šilumos tiekėjams pagrindines problemas.

Patiektos į tinklą šilumos suvartojimo struktūroje gyventojai sudaro 75 proc., o 25 proc. biudžetinės įmonės bei smulkieji verslininkai. Pagal šilumos paskirtį trys ketvirtadaliai šilumos suvartojama šildymui ir tik viena dalis karšto vandens ruošimui bei temperatūros palaikymui.

Bendras patiektos šilumos kiekis (šiluma patalpoms šildyti) per 6 metus sumažėjo 8 proc (nuo 75,2 iki 69,0 tūkst.MWh).

Šilumos suvartojimo mažėjimas, įpareigoja bendrovę ruošti ilgalaikius investicinius planus orientuotus į šilumos gamybos įrenginių galios optimizavimą. Bendrovė analizuojamu laikotarpiu, kuro struktūroje gamtinių dujų kiekį sumažino nuo 46 iki 11 proc., todėl įmonė priskirta D pogrupiui (buvo C), t.y. kai gamtinės dujos sudaro mažiau nei 25 proc. Tai yra sėkmingos investicijos rezultatas, užtikrinantis vartotojui ilgalalaikį tvarumą ir stabilumą nedidinti šilumos kainos. Palyginimui 2012 metais bendrovė savo gamybos šaltiniuose pagamino 21,9 tūkst. MWh, o kuro sąnaudos sudarė 892 tūkst. eurų arba 4,07 euro ct vienai kilovatvalandei, atitinkamai 2017 metais pagamino 22,2 tūkst. MWh, o kuro sąnaudos sudarė 438 tūkst. eurų arba 1,97 euro ct vienai kilovatvalandei t.y. kuro sąnaudos sumažėjo daugiau nei du kartus.

Pagal realizuotą šilumos kiekį įmonė priskirta III gr. t.y. kai pardavimai siekia nuo 50 iki 90 tūkst. MWh per metus. Bendrovės pardavimai nuosekliai mažėja, o naujų vartotojų per analizuojamą laikotarpį nebuvo. Šiuo metu vyksta namų renovacijų suaktyvėjimas, o rezultatai pasimato tik po dvejų-trejų metų, todėl sprendimus reikia priimti šiandien, nes įdirbis visada užima laiko. Šilumos gamybos sąnaudos grindžiamos palyginamosios analizės principu, todėl skirtingoms grupėms priskirtoms įmonėms taikomi skirtingi normatyvai formuojantys bendrovės pastovias ir kintamas sąnaudas.

Patiektos šilumos kiekis Lentpjūvės gatvės katilinėje sumažėjo, nes šiame rajone renovuoti 4 daugiabučiai namai. Šilumos nuostoliai išlieka dideli. Nuostolių apimtis kainoje ivertina Komisija, vadovaujantis metodinemis nuostatomis ir bendroves vamzdynu techninemis charakteristikomis. Bendrovės kainoje įvertinti metiniai nuostoliai 13,2 tūkst. MWh

Bendrovė 4,3 proc. sumažino šilumos kainą, ko pasekoje gyventojų sutaupymas 135 tūks. Eurų ((5,81-5,56) \* 54).

***1.lentelėje: Patiektos šilumos pagal šaltinius struktūra***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pavadinimas | Mato vnt. | **2012 m.** | **2013 m.** | **2014 m** | **2015 m.** | **2016 m.** | **2017 m.** | Pokytis proc  2017/2016 |
| 1. Patiektos šilumos į tinklą kiekis\_Viso: | tūkst. MWh | 75,22 | 71,02 | 69,34 | 65,65 | 69,27 | 69,0 | Nereikšmingas |
| 1.1. Mačernio g.katilinė | tūkst. MWh | 54,79 | 51,55 | 47,67 | 44,64 | 47,20 | 47,9 | Nereikšmingas |
| 1.1.1.t.t. pirkta šiluma | tūkst. MWh | 53,29 | 50,42 | 47,23 | 43,57 | 46,18 | 46,8 | Nereikšmingas |
| 1.2. Lentpjūvės g. katilinė | tūkst. MWh. | 10,32 | 9,89 | 15,71 | 16,93 | 17,6 | 16,7 | -5,1 |
| 1.3. Stoties g. katilinės | tūkst. MWh | 6,51 | 6,20 | x | x | x | x | 2014 m vartotojai prijungti prie Lentpjūvės g. kat. |
| 1.4. Kitos katilinės | tūkst. MWh | 3,60 | 3,38 | 5,96 | 4,08 | 4,47 | 4,4 | 2014 m įteisintos trąsos ir skaič. nuostoliai tinkle |
| 2. Šilumos nuostoliai tinkle | tūkst. MWh | 15,00 | 13,98 | 15,0 | 14,53 | 13,37 | 15,0 | +12 |
| 3. Realizuotas šilumos kiekis: | tūkst. MWh | 60,2 | 57,0 | 54,3 | 51,02 | 55,87 | 54,0 | -3,3 |
| 4. Pajamos | tūkst. eurų. | 4285,7 | 3671,2 | 3227,9 | 3118,2 | 3247,3 | 3001,5 | -7,5 |
| 5.Vidutine kaina (2017 m. šilumos ir karšto vandens) | Euro ct/kWh | 7,12 | 6,37 | 5,94 | 6,11 | 5,81 | 5,56 | -4,3 |

LR Šilumos ūkio įstatymas nustato prievolę šilumos tiekėjui supirkti šilumą iš nepriklausomų šilumos gamintojų. Visais atvejais šiluma, superkama iš nepriklusomų šilumos gamintojų, negali būti brangesnė negu šilumos tiekėjo palyginamosios šilumos gamybos sąnaudos. Bendrovė jau antrą dešimtmetį pagrindiniame šaltinyje, turėdama tik dujomis generuojamus įrenginius perka biokuru gaminamą šiluminę energiją iš nepriklausomo reguliuojamo šilumos gamintojo Šilumos gamybos palyginamosios sąnaudos Mačernio g. katilinėje per metus svyravo nuo 3,59 iki 2,71 euro ct/ kWh, priklausomai nuo gamtinių dujų kainos, o UAB „Plungės bioenergija“ vidutinė perkamos šilumos kaina 2,67 euro ct/kWh (2016 m. – 2,73 euro ct/kWh). Nepriklausomo gamintojo perkamas šilumos kiekis priklauso nuo Mačernio centralizuoto aprūpinimo šiluma sistemos vartotojų šilumos poreikio, kuris dėl atšilimo ir vykdomos namų renovacijos per 2012-2017 metus sumažėjo nuo 53 iki 46 tūkst. MWh.

UAB „Plungės šilumos tinklai" karšto vandens ruošimui geriamąjį vandenį perka iš UAB „Plungės vandenys“. Karšto vandens netekčių daugiabučių namų tinkluose mažėjimą įtakoja namų renovacija ir bendrovės vykdoma kontrolė.

Nuo 2010 m. gegužės mėnesio bendrovė yra karšto vandens tiekėja. 112 daugiabučių namų gyventojai šią paslaugą perka iš bendrovės, o kiti 6 daugiabučių namų gyventojai pasirinko 2 apsirūpinimo karštu vandeniu būdą .

Karšto vandens tiekėjas turi įrengti, prižiūrėti ir organizuoti karšto vandens atsiskaitomųjų apskaitos prietaisų patikrą. Plungės rajono savivaldybės tarybos 2016 m. birželio 30 d. sprendimas Nr. T1-180 nustatė atsiskaitomųjų karšto vandens apskaitos prietaisų mokestį 1,16 euro per mėnesį vartotojui ir užtikrino karšto vandens tiekimo paslaugos tęstinumą.

Analizuojamu laikotarpiu bendrovė sumažino 13,1 tūkst.m3 (nuo 15,7 tūkst. m3 iki 2,6 tūkst, m3) faktines karšto vandens netektis daugiabučių namų tinkluose ir užtikrino vartotojams 5 proc. ( nuo 56,69 iki 53,87 kw) mažesnį šilumos kiekį vienam m3 karšto vandens ruošimui, t.y. kintamosios karšto vandens kainos mažėjimą.

***2.lentelėje: Karšto vandens veiklos rodiklių dinamika***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pavadinimas | Mato vnt. | 2012 m. | 2013 m. | 2014 m. | 2015 m | 2016 m | 2017 m | Pokytis proc  2017/2016 |
| 1. Nupirkto geriamojo vandens kiekis | tūkst.m³ | 107,63 | 100,85 | 94,28 | 94,47 | 93,72 | 87,4 | -6,7 |
| 2. Realizuoto karšto vandens kiekis | tūkst.m³ | 90,74 | 91,37 | 87,89 | 89,44 | 87,8 | 85,1 | -9,7 |
| 3. Karšto vandens netektys daugiabučių namų tinkluose | tūkst.m³ | 16,89 | 9,48 | 6,39 | 5,03 | 5,93 | 2,3 | x |
| % | 15,7 | 9,4 | 6,8 | 5,3 | 6,3 | 2,63 | x |

Siekiant užtikrinti paslaugos testinumą, bendrovė rengiasi naujam skaitiklių keitimo etapui, nes įstatymu numatyta prievolė kas 6 metus skaitikliams butuose atlikti metrologinę patikrą arba juos pakeisti naujais.

Per 2017 metus už pastatų šildymo ir karšto vandens sistemų priežiūros paslaugą gauta 93,5 tūkst. eurų pajamų, kurios pirmi metai padengė būtinas veiklos sąnaudas. Plungės rajono savivaldybės tarybos 2016m. birželio 30 d. sprendimas Nr. T1-180 užtikrino, kad sistemos priežiūros mokesis yra skirtingas ir nebesidubliuoja su karšto vandens apskaitos prietaisų aptarnavimo mokesčiu.

## 4. ŠILUMOS IR KARŠTO VANDENS KAINOS

Bazinės šilumos kainos dedamosios UAB „Plungės šilumos tinklai“ Valstybinės kainų ir energetikos kontrolės komisijos nustatytos 2012 m. gegužės 29 d. nutarimu Nr. 03-121 penkių metų laikotarpiui.

Bazinė šilumos kaina – tai Valstybinės kainų ir energetikos kontrolės komisijos nustatyta šilumos vienos kilovatvalandės kaina (ct/kWh) vadovaujantis „Šilumos kainų nustatymo metodika“ (Žin., 2009, Nr. 92-3959). Šilumos kaina susideda iš šilumos gamybos, šilumos perdavimo ir šilumos pardavimo dedamųjų. Šilumos kainos dydį ir jos kitimą sąlygoja kintamos ir sąlyginai pastovios šilumos tiekimo sąnaudos, todėl galutinė kaina skaidoma į pastoviąją ir kintamąją šilumos kainos dedamąsias.

Paskutinis kainų perskaičiavimas įsigaliojo nuo 2016 m. birželio 1 d. ir galioja šiandien.

Perskaičiuojant šilumos kainą **50** tūkst. eurų sumažintos nusidėvėjimo sąnaudos, apskaičiuotos nuo nebenaudojamo (bet nenudėvėto, kuris 2015 m. buvo įskaičiuotas) turto, kurį pakeitė naujas investicinis turtas, bei **61,4** tūkst. eurų neįskaičiuotas pelnas, skirtas kuro iš atsinaujinančių energijos išteklių sąnaudų sumažinimui. Sumažintos sąnaudos 111 tūkst. eurų (50 tūkst. eurų + 61,4 tūkst. eurų) ir šiandien atliekamos investicijos komisijos vertinamos ateities kainoje.

Nuo 2015 metų Komisija vykdo priežiūrą, kaip šilumos tiekėjai laikosi Energijos išteklių rinkos įstatymo nuostatų 2016 m.- 100 procentų (2015 m. – 50 proc.) biokurą įsigyti biržoje. Per 2017 metus bendrovė sunaudojo kuro 2352,7 tne.sąlyginio kuro, kur skiedra sudarė 86 proc.viso kuro.

Karšto vandens kainos dedamąsias nustato Valstybinė kainų ir energetikos kontrolės komisija. Bendrovė, atsižvelgdama į nustatytas karšto vandens kainos dedamąsias ir pakitusias šilumos ir geriamo vandens kainas kiekvieną mėnesį apskaičiuoja ir viešai informuoja vartotojus apie karšto vandens galutinę kainą bendrovės internetiniame puslapyje [www.plungessiluma.lt](http://www.plungessiluma.lt).

**5.INVESTICIJOS**

2017 metais Plungės rajono savivaldybės tarybos 2017 m. balandžio 21 d. sprendimu Nr.T1-99 bendrovei patvirtintas preliminarus investicijų planas 2017 – 2021 metams.

2017 m. bendrovė atliko investicijų už 68,1 tūkst. eurų. t.t. įskaitant patikėjimo teise perduotą granulinį kieto kuro katilą ir katilinės patalpą Gegrėnų k. sumoje 35,9 tūks. eurų bei įsigijo gamybinio ūkinio inventoriaus ir atliko bendrųjų poreikių investicijas.

Šiandien bendrovės investicijas į gamybos efektyvumo, patikimumo gerinimą trukdo įmonės ekonominė padėtis, nes kreditiniai ištekliai riboti.

BK laikotarpiu patvirtintame valdomo turto priežiūros ir eksploatavimo plane gamyboje ir perdavimo remonto darbams skirta tik 42 tūkst. eurų, kurios nukreiptos licenzijuojamos veiklos užtikrinimui.

Bendrovė nuosekliai analizuoja rinkos pokyčius ir svarsto visas galimybes ateityje dalyvauti investicijų programose renovuojant vamzdynus, vietinių išteklių panaudojimo didinimą ir t.t.

Visos investicijos yra derinamos su Plungės rajono savivaldybės taryba, o jų ekonominį vertinimą atlieka kainų Komisija. Atliktų investicijų grąža kainoje įskaičiuojama sekančiais metais po investicijų įgyvendinimo.

**6.EFEKTYVUMAS**

2017 m. bendrovė dirbo nuostolingai.Viena iš priežasčių - kainos perskaičiavimo metu dėl investicijų į kainą neiskaičiuota 111 tūkst. eurų sąnaudų. Bendrovė per 2017 metus sumažino sąnaudas 56 tūkst. eurų, prie nepakitusios šilumos gamybos apimties, nors sąlyginė kuro kaina padidėjo 10 proc. nuo 168,7 eurų už t ne iki 186,1 eurų Sąnaudų, kurių šiuo metu atsisakoma mažinimo svarba gana rizikinga, nes po metų kitų galimai bus patiriamos ženkliai didesnės.

|  |  |  |  |  |  |  |  |
| --- | --- | --- | --- | --- | --- | --- | --- |
| RODIKLIAI | Mato vnt. | 2013 m. | 2014 m. | 2015 m | 2016 m. | 2017 m | Pokytis 2017/2016 |
| 1. Pajamos | eurai | 3.671.161 | 3.227.877 | 3.123.120 | 3.251.838 | 3.049.121 | x |
| 2. Sąnaudos | eurai | 3.742.533 | 3.158.391 | 3.097.929 | 3.293.716 | 3.237.761 |
| **2. Rezultatas (galutinis)** | **eurai** | **-186.526** | **-76.041** | **138.810** | **37.587** | **-143.158** | x |
| 3. Ilgalaikis turtas | eurai | 5.545.522 | 5.384.369 | 5.047.399 | 4.722.244 | 4.387.510 | x |
| 4. Trumpalaikis turtas | eurai | 2.105.353 | 1.384.832 | 1.108.905 | 857.921 | 838.784 | x |
| iš jo pirkėjų įsiskolinimas | eurai | 1.407.177 | 1.166.969 | 975.306 | 642.198 | 607.917 | -34.281 |
| 5. Ilgalaikiai įsipareigojimai | eurai | 1.640.781 | 1.585.701 | 2.116.061 | 1.825.612 | 1.422.303 | -206.080 |
| 6.Trumpalaikiai įsipareigojimai | eurai | 3.226.308 | 2.403.969 | 1.161.269 | 1.072.851 | 1.270.080 |
| iš jų įsipareigojimai tiekėjams | eurai | 2.468.997 | 1.809.042 | 478.009 | 445.055 | 469.548 | +24.493 |

Bendrovei trūksta apyvartinių lėšų , todėl neapsieita be paskolos. Viena iš problemų: įsigyto turto naudojimas leidžia uždirbti pajamas tik po metų - kitų, todėl ribotas gamybos išteklių naudojimas teikiant paslaugas.

Vertinant bendrovės finansinius įsipareigojimus 18-asis verslo apskaitos standartas numato bendrovei prievolę inventorizuoti skolas. Atlikus skolų inventorizaciją, bendrovė nutarė nuvertinti 80 proc. pavėluotų grąžinti skolų virš 361 d. 2015- 2016 metais tokių skolų nuvertinta 206 757 eurai, o 2017 m. 38 030 eurų.

Tiesioginiu būdu pipažintų abejotinų skolų suma sudaro 90 666 eurus.

Įmonės grynasis pelningumas -4,7 proc. (2016 m 1,16 proc.), veiklos nuostolis 188 640 eurų. Papildomai bendrovė gavo pajamų už ATL- 36,5 tūkst. eurų, už nuomą 24 tūkst. eurų. ( atitinkamai 2016 m gautos pajamos už ATL 39 tūkst. eurų, už nuomą 24 tūkst. eurų.; 2015 m už ATL 191,1 tūkst. eurų, už nuomą 24 tūkst. eurų.)

Bendrovė paslaugas parduoda skolon, todėl svarbi laiko tarp pardavimo ir apmokėjimo momento trukmė. Finansinė investicinė veikla kiekvienais metais yra nuostolinga, o bendrovė patirdama apyvartinių lėšų trūkumą priversta naudotis banko paskolomis.

Atlikus preliminarų vertinimą už 2017 metus bendrasis finansinis pajėgumas 1,75 (nustatytas 2016 m. šilumos ūkio sektorius finansinio pajėgumo normatyvinio rodiklio žemutinė reikšmė 1,9).

Žemiau pateikiame 2015 – 2017 metų finansinių rodiklių analizę

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Finansinės būklės rodikliai** | | **2017 m.** | | **2016 m.** | | **2015 m.** | |
|
| **Rodiklio pavadinimas** | **Skaičiavimo formulė** | Apskaičiuotos rodiklio reikšmės | Apskaičiuotos rodiklio reikšmės balas Ki | Apskaičiuotos rodiklio reikšmės | Apskaičiuotos rodiklio reikšmės balas Ki | Apskaičiuotos rodiklio reikšmės | Apskaičiuotos rodiklio reikšmės balas Ki |
| **1** | **2** | **3** | **4** | **5** | **4** | **5** | **4** | **5** |
| **I.** | **Pajamų apsaugos rodikliai** | |  |  |  |  |  |  |
| 1. | Grynasis pelningumas **(R1)** | (grynasis pelnas / pardavimai ir paslaugos) x 100 | -4,7 | 1 | 1,16 | 2 | 4,44 | 2 |
| **II.** | **Finansinio sverto rodikliai** | | | |  |  |  |  |
| 2. | Įsiskolinimo koeficientas **(R2)** | (visi įsipareigojimai / turtas) x 100 | 51,5 | 3 | 51,9 | 3 | 53,4 | 3 |
| 3. | Einamojo likvidumo koeficientas **(R3)** | trumpalaikis turtas / trumpalaikiai įsipareigojimai | 0,66 | 1 | 0,80 | 1 | 0,96 | 1 |
| **III.** | **Komercinio aktyvumo rodikliai** | | | |  |  |  |  |
| 4. | Pirkėjų įsiskolinimo koef. (360 d.) **(R8)** | (pirkėjų įsiskolinimas / pardavimai ir paslaugos) x 365 | 72,77 | 2 | 72,1 | 2 | 114 | 1 |
| **IV.** | **Įmonės bendrasis finansinio pajėgumo rodiklis (BR)** | | | |  |  |  |  |
| 5. | **Bendrasis finansinio pajėgumo rodiklis (BR)** |  | **1,75** | | **2,0,** | | **1,75** | |

**7.VEIKLOS PLANAS**

**Bendrovės tikslai**

Pagrindinis bendrovės tikslas – užtikrinti patikimą šilumos tiekimą vartotojams, ir efektyvų šilumos perdavimo tinklo eksploatavimą, laikantis aplinkos apsaugos ir visuomenės sveikatos saugos reikalavimų.

2018 m. bendrovė planuoja pagaminti 22 tūkst. MWh šiluminės energijos, nupirkti 40 tūkst. MWh. Paruošti 90 tūkst. m3 karšto vandens.

Pagal suderintą grafiką vykdoma skolininkų prevencinė politika. Per 2017 m. antstoliai išieškojo 48,3 tūkst. Eurų. 2016 m - 47,6 tūkst. eurų; 2015 m- 29,7 tūkst. eurų;; 2014 m – 53,4 tūkst. eurų; 2013 m. 70,3 tūkst. eurų., gyventojams įteikti 739 raginimai. 2016 m.- 722; 2015 m – 595 ;2014 m – 595; 2013 m.-1180.

Bendrovei lieka aktuali problema su savivaldybei priklausančiais butais dėl vartotojų įsiskolinimo, nes skola siekia 133,5 tūkst. eurų (2016 m – 128 tūkst. eurų 2015 m – 146 tūkst. eurų; 2014 m.- 124,1 tūkst. eurų). 2017 m. kreipėmės į Savivaldybės administraciją dėl mirusių gyventojų, gyvenusių socialiniame būste skolų padengimo. 2018 m. vasario mėn. skolos buvo apmokėtos.

**Pardavimai**

2018 m. bendrovė planuoja parduoti 50 tūkst. MWh šiluminės energijos. Artimiausioje ateityje pokyčių rinkoje dėl galimybių didinti šilumos vartotojų nenumatyta, o pardavimų mažėjimas planuojamas dėl namų renovacijos. Šilumos suvartojimas priklauso nuo pastatų būklės ir šildymo bei karšto vandens sistemų priežiūros, nes mokėjimas už šilumą priklauso nuo šilumos kiekio ir šilumos kainos. Jautriausiai šilumos išlaidos būstui atsiliepia pasenusių daugiabučių namų gyventojams, dėl didesnio šilumos kiekio suvartojimo.

Bendrovė planuoja 2017 metais realizuoti 85 m3 tūkst.karšto vandens. Vidutiniškai vienas karšto vandens vartotojas per mėnesį suvartoja 1 m3.

2018 m. siektina pelninga šilumos gamybos veikla.

**Personalas**

2017 m. pabaigoje bendrovėje dirbo 63 darbuotojai, 2016 m.- 66 darbuotojai. Šildymo sezono metu bendrovė tiekia šilumos energiją 11 Plungės rajono miestelių ir kaimų katilinėms, todėl priimame 16 kvalifikuotų darbuotojų dirbti kūrikų pareigose pagal sezonines darbo sutartis. Ne sezono metu bendrovėje dirba apie 50 darbuotojų.

Be sezoninių darbuotojų 2017 m. buvo priimta į darbą 4 darbuotojai, atleisti 7 darbuotojai.

Bendrovės darbuotojai kvalifikacijas kelia dalyvaudami kursuose ir seminaruose. Pagal nustatytus terminus ir atliekamus darbus yra atestuojami bendrovės arba mokymo įstaigų specialistų.

**Prioritetai**

Bendrovė nuosekliai atnaujina bendrovės interneto svetainėje [www.plungesiluma.lt](http://www.plungesiluma.lt) pateikiamą informaciją, informuodama vartotojus ir žiniasklaidą apie priimamus sprendimus. Įstatymų pokyčiai ir aktyvesnis rinkos reguliavimas skatina ieškoti galimybių informaciją pateikti suprantamai ir paprastai, tuo pačiu ugdyti energetinį raštingumą, domėtis šio sektoriaus aktualijomis.

Svarbiausias bendrovės informacinės veiklos principas - skaidrumas ir prieinamumas, užtikrinant, kad visi besidomintys galėtų lengvai ir greitai rasti aktualią, aiškiai bei suprantamai pateikiamą informaciją, o vartotojų konsultavimas tampa vis svarbesnė bendrovės veikla.

Generalinis direktorius Petras Piekus